**Insha za Barua**

|  |
| --- |
| Kuna aina mbili za barua:   * Barua Rasmi * Barua ya Kirafiki   **1.Barua ya kirafiki**  Barua ya kirafiki ni barua ambayo mtu huandika kwa mwenzake au mtu wa familia yake. Barua hii haichukui mtindo wowote maalum wa kuandikwa. Huwa na anuani moja tu: ya mpokeaji. Barua hii haitumii lugha rasmi na mwandishi anaweza kumrejelea mwandikiwa kwa kutumia jina lake la kwanza. Aidha barua za kirafiki haziitaji kutiwa saini.  **2.Barua Rasmi**  Barua rasmi au barua ya kiofisi/kibiashara huzingatia mtindo rasmi wa barua. Huwa na sehemu zifuatazo:  **Muundo**   1. **Anwani ya mwaandishi** huwekwa juu kabisa na huwa katika upande wa kulia wa kartasi. 2. **Tarehe ya barua hiyo** - tarehe huandikwa chini ya anwani ya mwandishi 3. **Anwani ya mpokeaji** - Anwani ya anayeandikiwa huwa katika upande wa kushoto wa kartasi, na huwekwa msitari mmoja chini ya tarehe. 4. **Salamu**-Chini ya anwani ya mpokeaji, barua huanza kwa kumrejelea mpokeaji kama bwana au bi. Ni makosa kumsalimia mpokeaji wa barua rasmi au kumwuliza hali yake.   *Kwa Bwana Menomakubwa, => taja jina lake ikiwa mnajuana na unayemwandikia. Kwa Bw/Bi, => Ikiwa humjui mpokeaji wa barua, tumia bw/bi*   1. **Mada** -Kichwa cha barua rasmi huja pindi tu baada ya salamu. Hutangulizwa na maneno kama vile KUH:(kuhusu), MINT:(mintarafu). Ni sharti kiachwe kiandikwe kwa herufi kubwa na kipigiwe mstari. Kichwa kinapaswa kuwa kifupi na kinachoelezea mada ya barua kiukamilifu. 2. **Ujumbe** - Ujumbe wa barua rasmi lazima uwe mfupi na unaotumia lugha rasmi. 3. **Tamati** -mwandishi humalizia kwa maneno ya hitimisho kama vile: Wako mwaminifu,**Mfano:**   **Shule ya upili ya Ole Polos,**  **S.L.P 30,**  **Ole Polos.**  **Aprili 19, 2020**    **Katibu,**  **Tume ya Kuajiri Walimu,**  **S.L.P 1102,**  **Olteyian**  **Bwana Bekele,**  **KUH:KUCHELEWESHWA KWA MALIPO YANGU**  Naomba kukufahamisha kuwa sijapata mshahara wangu kwa miezi mitano sasa.Niloiajiriwa na tume mwezi wa pili na bado sijapokea malipo yangu licha ya barua yenu iliyoahidi kufanya hivyo mwezi uliopita.  Tafadhali lifikirie ombi langu hili.  Wako mwaminifu,  Sahihi  Bi. Menomakubwa  Zoezi  Mwandikie barua mwalimu wako wa darasa ukimwomba ruhusa ya kukosa shule kesho ili kwenda kuhudhuria matibabu maalum hospitalini. |